Vil ſvͤſſe mīne dv haſt mich ſo betwūgē
Vil ſvͤſſe mīne dv haſt mich ſo betwūgē·
dc ich mv̊s ſingē d̾ vil mīneklichē·
nah der min h̾ze ie hat da her gerungē·
dv́ kā vil ſvͤſſe dvr min ǒgē ſlichen·
al in min h̾ze lieplich vnz ze gervnde·
wand ane got niemā erdenkē kvnde·
ſo lieplich lachē vō ſo rôtem mvnde·

Wa geſach ie man ein wib·
ſo ſchoͤne vn̄ gůte·
in allen welſchen vn̄ in tútſchen richen·
an kv́ſche ein engel ſi iſt in reiner hv̊te·
in alder w̾lte kan ich ir niht gelichē·
in weis niht wa ich ein lieber frowē fvnde·
wand ane got niemā erdenkē kvnde·
ſo lieplich lachē vō ſo rôtem mvnde·

Do ich erſt an ſach die reinē mīneklichē·
ich wande dc ein ſchoͤner engel were·
ich dahte ich ſolte an allen froͤidē richē·
do bant ſi mich in manige ſende ſwere·
in truwete niht dc ſi mich alſo bvnde·
wand ane got·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse